Up-739/04
Natisni
Opravilna št.:
Up-739/04
Datum odločitve:
22. 2. 2005
ECLI:
ECLI:SI:USRS:2005:Up.739.04
Akt:
Ustavna pritožba A. A. zoper sklep Okrožnega sodišča v Novi Gorici št. K 51/96 z dne 27. 10. 2004
Izrek:
Ustavna pritožba A. A. zoper sklep Okrožnega sodišča v Novi Gorici št. K 51/96 z dne 27. 10. 2004 se zavrže.
Evidenčni stavek:
Ker pritožnik ni izkoristil niti rednih pravnih sredstev, je bilo treba ustavno pritožbo iz razloga neizčrpanosti pravnih sredstev zavreči.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
9. 11. 2004
Vrsta odločitve:
sklep
Vrsta rešitve:
zavrženje
Dokument:
US24409
Up-739/04-6
22. 2. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 11. februarja 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Okrožnega sodišča v Novi Gorici št. K 51/96 z dne 27. 10. 2004 se zavrže.
Obrazložitev
1. Pritožnik vlaga ustavno pritožbo zoper sklep, s katerim si je sodišče pridržalo pravico odločitve o izločitvi zapisnikov in dokazov, na katere se po določbah Zakona o kazenskem postopku (Uradni list RS, št. 63/94 in nasl. – v nadaljevanju ZKP) sodna odločba ne sme opirati.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. V skladu z določbo četrtega odstavka 340. člena ZKP izda senat sklep o izločitvi nedovoljenih dokazov pred koncem dokaznega postopka. O predlogu za izločitev dokazov namreč ni vedno mogoče odločiti takoj, saj je včasih potrebno izvesti poseben dokazni postopek o tem, ali gre za nedovoljene dokaze. Izpodbijani sklep o pridržanju pravice do odločitve o izločitvi nedovoljenih dokazov je procesnovodstvene narave in se v skladu s tretjim odstavkom 399. člena ZKP sme izpodbijati le s pritožbo zoper sodbo. Ustavna pritožba zoper izpodbijani sklep je zato očitno prezgodnja, saj niti redna pravna sredstva še niso mogla biti izčrpana.
3. Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča, razen sodnicama Krisper Kramberger in Modrijan, ki sta bili izločeni. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer